 Kal-fadhigii golaha wasiirrada ee dhacay Khamiistii lasoo dhaafay waxaa lagu ansixyay sharciga lagu dhaqayo shaqaalaha ajaanibta ah ee dalka ka howlgala, wuxuuna sharcigaas qeexayaa in dadka ajaanibta ah aysan dalka ka shaqayn karin iyagoon haysan ruqsado shaqo, isla markaan aysan qaban karin shaqo xirfadeed qof Soomaali ah uu qaban karo, taas macanaheedu waxaa weeye in mudnaanta la siiyo dadka Soomaaliyeed oo shaqo laaantu hayso. 